**GDPR fedezet ACV-ben**

2019.04.12

Kedves Kollégák!

Örömmel tájékoztatunk Titeket, hogy 2019. április 09. napjától az **Allianz Cégmester vállalkozásbiztosítás** a leggyakoribb kockázatokra szóló vagyon- és felelősségbiztosítások mellett egy **új, GDPR fedezettel bővült, amellyel fedezetbe vonható** a napjainkban komoly üzleti kockázatot jelentő cybertámadások következtében felmerülő adatbiztonság sérülése is.

Az új záradék az Általános felelősségbiztosításhoz kapcsolódó limittel, fix díjon köthető.

**Biztosítási esemény a GDPR biztosítás Különös Biztosítási Feltételeiben meghatározott** okból – mely lehet a biztosított magatartása, vagy kívülről fellépő cyber támadás is - bekövetkező adatvédelem és titoktartási kötelezettség megsértése. Ennek értelmében a biztosított által kezelt személyes adatok és üzleti információkkal kapcsolatos kárt okozó incidensekre terjed ki a fedezet. A biztosítás – szublimitálva – kiterjed a védekezési költségekre, valamint az adatvédelmi incidens kapcsán kiszabott hatósági bírságra is.

A biztosítási fedezet azonban **nem terjed ki** a cyber támadás miatt bekövetkezett - az adatvédelmi incidensen, és az üzleti információk megsértésén túlmutató – egyéb károkra vagy költségekre, mint pl. az informatikai rendszer helyreállítási költségeire, szakértői költségekre, a hálózatkiesésből származó nyereségveszteségre, vagy a társaság jó hírnevének helyreállítási költségeire.

A GDPR biztosítás Különös Biztosítási Feltételeit [ide kattintva](https://akp2.allianz.hu/akp2/api/documents/986078/files/12334850/data) éritek el.